Klokken 18:15 søndag aften modtog Nordjyllands Beredskab en melding om sort røg fra det gamle slagteri i Hjørringgade i Hirtshals. Ifølge indsatsleder Bo Isaksen fra Nordjyllands Beredskab var der opstået brand i en samling kabler og ledninger, og det skulle være årsag til den markante sorte røg. I forhuset til det gamle slagteri er der fire lejligheder og af hensyn til beboernes sikkerhed blev de evakueret mens slukningsarbejdet stod på. - Rummene er lidt komplicerede, idet det er et gammelt slagteri. Men selve branden havde vi hurtigt kontrol over. Det vigtige var at sikre, at flammerne ikke havde spredt sig til tagkonstruktionen. Slukningsarbejdet er nu overstået og ifølge Bo Isaksen er der intet der tyder på at branden var påsat.

Opsummering:
En brand i det gamle slagteri i Hirtshals